A tetőtér-beépítéses CSOK tulajdonrész vásárlásra is felhasználható?
A tetőtér-beépítéssel kialakításra kerülő új lakásra adható CSOK kizárólag az új lakás bekerülési költségének megfizetéséhez vehető igénybe. Az erre a célra nyújtott CSOK tehát nem vehető igénybe adott ingatlan tulajdoni hányadának megszerzéséhez. A vonatkozó kormányrendelet értelmében nem is lehet a támogatott személynek tulajdonrésze abban az ingatlanban, amelynek tetőterében az új lakás kialakításra kerül. Ez ugyanis kizárná a támogatásra való jogosultságot.

Tegye fel további kérdését ezzel a témával kapcsolatban
hu
Ha a tetőtér egy része beépített, jár a 10M Ft CSOK?
Tetőtér beépítéssel vagy emelet-ráépítéssel létrehozott lakásra akkor igényelhető a 10 M Ft CSOK (3 vállalt vagy meglévő gyermek esetén), ha a tetőtér beépítés vagy emelet-ráépítés révén új, önálló társasházi tulajdoni különlapon nyilvántartott vagy több lakásból álló osztatlan közös tulajdon esetén kizárólagos használati joggal érintett, lépcsőházból vagy szabadlépcsőn megközelíthető, külön bejárattal rendelkező, újabb lakás jön létre, amely megfelel az alábbi feltételeknek:
-12 négyzetmétert meghaladó alapterületű lakószobával és főzőhelyiséggel - ennek hiányában további, legalább 4 négyzetméter alapterületű, a főzést lehetővé tevő, önálló szellőzésű lakótérrel, térbővülettel -, továbbá fürdőhelyiséggel és WC-vel rendelkezik,
ab) közműves villamos energia szolgáltatással rendelkezik,
ac) egyedi fűtési móddal rendelkezik,
ad) közműves szennyvízelvezetéssel rendelkezik, vagy ha nincs a településen (településrészen) közműves szennyvízelvezetés, a szennyvíz tisztítása és elhelyezése egyedi szennyvízkezelő berendezéssel vagy tisztítómezővel ellátott oldómedencés műtárggyal vagy időszakos tárolása egyedi zárt szennyvíztárolóban történik, és
ae) közműves ivóvíz-szolgáltatással rendelkezik, vagy ha a településen (településrészen) nincs közműves vízszolgáltatás, a telken ivóvíz minőségű vizet szolgáltató kút van.
Ha a tetőtér egy része már beépített, akkor információink szerint a jogosultság nem áll fenn.

Tegye fel további kérdését ezzel a témával kapcsolatban
hu
Jár a többgenerációs CSOK korábbi külföldi munkaviszony esetén?
3 gyermek után, tetőtér-beépítésre igényelt CSOK-hoz legalább 2 éves TB jogviszony szükséges. E két évbe beleszámít a korábbi külföldi TB jogviszony is. Illetőleg aki jelenleg külföldön dolgozik, szintén igényelheti a támogatást az alábbi feltételekkel:

A CSOK kérelem benyújtáskor szükséges, a magyar társadalombiztosítási rendszerben megvalósuló jogviszony kiváltható valamely másik állam vagy nemzetközi szerződéssel létrehozott nemzetközi szervezet társadalombiztosítási rendszerének hatálya alatt fennálló biztosítotti jogviszonnyal, ha ezt az igénylő – házastársak, fiatal házaspár vagy élettársak esetén legalább az egyik fél – az illetékes külföldi hatóság által kiállított igazolással igazolja, valamint teljes bizonyító erejű magánokiratban vállalja, hogy a CSOK szerződés megkötését követő 180 napon belül a magyar társadalombiztosítási rendszerben biztosítottá válik.

Tegye fel további kérdését ezzel a témával kapcsolatban
hu
Kizáró ok, ha van tulajdonrészem abban a házban, aminek tetőterében kialakítanánk az új lakást?
Igen, ez kizáró ok. Tetőtér-beépítéssel, emelet-ráépítéssel megvalósuló új lakás esetén az emelt összegű CSOK abban az esetben vehető igénybe, ha abban a lakóépületben, amelynek tetőterében vagy emeletén az új lakás kialakításra kerül
– az igénylő, illetve az igénylő gyermeke,
– az olyan gazdálkodó szervezet, amellyel az igénylő tulajdonosi jogviszonyban áll, vagy
– olyan alapítvány vagy egyesület, amelynek az igénylő az alapítója,
nem rendelkezik tulajdonjoggal, vagy – osztatlan közös tulajdon esetén – kizárólagos használati joggal.

Tegye fel további kérdését ezzel a témával kapcsolatban
hu
Milyen tulajdoni hányad szükséges az emelt összegű CSOK-hoz, ha a tetőtérben alakítunk ki önálló lakást?
A tetőtérben kialakítandó önálló, külön bejáratú lakás építéséhez az új lakásépítésre való CSOK igényelhető, melynek összege 1 gyermek után 600.000 Ft, két gyermek után 2.600.000 Ft, 3 vagy több gyermek után 10 millió Ft. A jogosultság alapfeltétele, az új ingatlannak a CSOK-ot igénylők (házastársak, élettársak igénylése esetén mindkét fél) legyenek a tulajdonosai. A már meglévő családi házban azonban nem lehet tulajdonrészük sem az igénylőknek, sem gyermekeiknek. Ez kizárná a támogatásra való jogosultságot.

Tegye fel további kérdését ezzel a témával kapcsolatban 

Tegye fel további kérdését ezzel a témával kapcsolatban
hu
Nagyszüleim nevén lévő házban kell  tulajdont szerezni a tetőtér beépítésre igényelhető CSOK támogatáshoz?
A vonatkozó kormányrendelet kimondja, hogy a meglévő ingatlanban, melynek tetőterében megvalósul az önálló, új lakásépítés, nem rendelkezhet tulajdonrésszel az igénylő. Nem kell tehát tulajdonrészt szerezni a meglévő ingatlanban, majd csak a kialakításra kerülő új lakásban. Abban viszont az igénylők mindegyikének egyaránt tulajdonosnak kell lenni. Haszonélvezeti jog nem lehet rajt.

Tegye fel további kérdését ezzel a témával kapcsolatban
hu
Tetőtér beépítésre igényelhető a lakásfelújítási támogatás?
Nem, a MÁK válasza több esetben is gyértelmű a kérdésben: Lakótér bővítéssel kapcsolatos munkálatokra (tetőtér beépítése és ezáltal hasznos nettó alapterület növekedése esetén ) a lakásfelújítási támogatás nem igényelhető.

Tegye fel további kérdését ezzel a témával kapcsolatban
hu